[{"text_idx": "#000000", "text": "Riistvara vs tarkvara startupid: mu\u0308u\u0308did ja tegelikkus"}, {"text_idx": "#000001", "text": "Esimene suvekuu on mo\u0308o\u0308dunud ta\u0308itsa mo\u0303nusalt. Naisega oleme mo\u0303ned lu\u0308hireisid teinud Eestis \u2013 Pa\u0308rnusse, Otepa\u0308a\u0308le ja Ida-Virumaale. Eesti on ikka va\u0308ga ilus, suvel ei tahagi va\u0308lismaale reisida. Ilm veel ujumiseks mo\u0303nusalt soe ei ole, aga mulle sobib ka 16 kraadises vees ujumine, saabki enda mugavustsooni veidi nihutada. Kehva suusailma kirumine minu teema ei ole. Vabama graafikuga saab neid u\u0308ksikuid pa\u0308ris suve moodi pa\u0308evi ka korralikult a\u0308ra kasutada. Selles mo\u0303ttes on minu jaoks Eesti kliima ideaalne, kehva ilmaga saab ha\u0308sti to\u0308o\u0308le keskenduda ja ilusatel pa\u0308evadel hooajalisi tegevusi teha, ujuda, lauatada jne."}, {"text_idx": "#000002", "text": "Tasub sihtida ku\u0308ll rahalist vabadust, enda aja peremeheks olemist. Pundiga on mo\u0303nus suvalisel teisipa\u0308eval keset pa\u0308eva nt Ma\u0308nnikule wake\u2019i so\u0303itma ja pinksi ma\u0308ngima minna sel ajal kui enamus inimesi peavad to\u0308o\u0308l rabama. Selle nimel on pikalt to\u0308o\u0308d ka tehtud ja investeeritud. Saab rannas veidi naerda nende u\u0308le, kes enda liisingumakseid samal ajal peavad va\u0308lja teenima, et siis naabrimehe vo\u0303i Hollika ees eputada enda va\u0308a\u0308rtust kaotavate varade ja finantsrumalusega. Ja siis ise imestavad, miks kuu lo\u0303pus taskutes tuul ulub ja sealt a\u0308mblikuvo\u0303rke a\u0308ra pu\u0308hkima peab. O\u0303iged tulevased rahabossid peavad samal ajal enda taskuid parandama, mis rahakoti raskuse all purunema kipuvad."}, {"text_idx": "#000003", "text": "Siauliai aktsiad jo\u0303udsid lo\u0303puks kohale. Seni olen see aasta realiseerinud SABilt \u20ac15k jagu kasumit ehk siis leedukad on va\u0308ga lahked olnud. Ta\u0308nuta\u0308heks teemegi va\u0308ikse investorite pundiga Leedu reisi augustis Palangale ja ku\u0308lastame ka Siauliai linna ja SABi peakontorit. Kellegi pangato\u0308o\u0308tajaga tahaks lihtsalt po\u0303himo\u0303tte pa\u0308rast juba high five\u2019i teha seal. Leedukad tegid ise selle reisi va\u0308lja meile ja \u201cveidi\u201d ja\u0308i u\u0308legi. Peab meeldima."}, {"text_idx": "#000004", "text": "OU\u0308 alt olen LHVd ostnud, kuna tulemused on neil paranenud, nu\u0308u\u0308d on ettevo\u0303te mo\u0303istliku hinnaga ja senisest mo\u0303nevo\u0303rra aeglasem kasv vo\u0303iks ilusti ja\u0308tkuda ku\u0308ll. LHV teeb a\u0308gedat asja."}, {"text_idx": "#000005", "text": "Merko on saanud aasta jooksul korralikke tellimusi ja need vo\u0303iks nagu toetada aktsiahinda. Teisest ku\u0308ljest minusugusel va\u0308ikeinvestoril on pea vo\u0303imatu ette aimata, mis marginaali juures need realiseeruda vo\u0303iks ehk palju ettevo\u0303te neilt kasumit vo\u0303iks teenida. Rohkem vaatan seda positsiooni kui call optsiooni Rail Baltika nimelise lolluse ka\u0308iku minemise puhul. Riik kaotaks sellest omajagu ja selles mo\u0303ttes mul poleks sugugi kahju, kui see a\u0308ra ja\u0308a\u0308ks. Pigem loodangi seda, aga kui mikskipa\u0308rast ikka peaks poliitikute olematu analu\u0308u\u0308sivo\u0303ime peale ja\u0308a\u0308ma ja see projekt teoks saama, siis minu tagumik on kaetud. Merko vo\u0303iks siinse suurima infrastruktuuri ehitajana vo\u0303ita ku\u0308ll RBst."}, {"text_idx": "#000006", "text": "Kuu spekulli auhinna vo\u0303idab La\u0308ti ravimitootja Grindeks, mis tuli va\u0308lja va\u0308ga heade tulemustega. Lihtne maast leitud 16% ehk \u20ac700. Tagantja\u0308rgi tarkusena oleks vo\u0303inud peale tulemusteja\u0308rgset langust \u20ac6,1-6,2 kandist juurde vo\u0303tta, aga selline tulemusele suunatud mo\u0303tlemine edu ei too. Positsiooni vo\u0303tmise aegne investeerimistees oli lihtsalt veidi positiivse hooga kaasa so\u0303ita, va\u0308ikse ka\u0308ibega ja olematu la\u0308bipaistvusega ettevo\u0303ttes ei tahagi eriti suurelt sees olla ja las ja\u0308a\u0308b nii."}, {"text_idx": "#000007", "text": "Kuu lolluseks kvalifitseerub Hiina patareidetootja HPJ va\u0308ikselt juurde vo\u0303tmine. Vaatasin, et hind on langenud ligi kolmandiku, pohh, vo\u0303tan juurde. Patakate no\u0303udlus kasvab ku\u0308ll tugevalt. Samas ja\u0308rjest rohkem uudiseid tuleb, kuidas Hiina tootjad uputavad turu a\u0308ra patareidega ja\u0308rgmine aasta, olin sellest enne ka teadlik ja vabalt vo\u0303ib juhtuda pa\u0308iksepaneelide tootjate lugu, lihtsalt konkureeritakse enamus tootjaid kahjumisse. Peale ostu langeski hind 10% veel."}, {"text_idx": "#000008", "text": "Ampleri rahato\u0303stmisvoor oli va\u0308ga kiire ja edukas, lo\u0303plik huvi u\u0308letas tugevalt ka planeeritud maksimumi \u20ac400 000 ja lo\u0303plikuks huviks kujunes 671 000 eurot 282 investorilt. Kahjuks Eesti seaduste ja\u0308rgi ei tohi avalikult pakkuda sellist investeerimisvo\u0303imalust u\u0308le 149 inimesele ja seega ei saanud kahjuks investeerimiskutset ko\u0303igile 202 Eesti investorile saata, pidime 53 ukse taha ja\u0308tma. Ei tahtnud u\u0308ldse seda valikut teha, aga pidin tegema. Loodetavasti nad va\u0308ga lo\u0308o\u0308dud ei ole ja nad kaaluvad ikkagi Ampleri investoritega liitumist tokenitega kauplemise avanemise ja\u0308rel. Minu lo\u0303plik investeeritav summa selles rahastusvoorus tuli \u20ac40 071. Ootan po\u0303nevusega juba kauplemise algust."}, {"text_idx": "#000009", "text": "Belief energiavesi paugutab vo\u0303imsalt, praeguseks ollakse sisenenud juba u\u0308heksale turule ja kuuka\u0308ive on to\u0303usnud \u20ac50 000 juurde, asjalik artikkel tehti nende kohta kaubandus.ee lehel. Ta\u0308nu uute turgudele sisenemisele to\u0303stsin enda investeeritavat summat \u20ac4k juurest \u20ac5,5k juude ja hindan, et praeguseks on minu osaluse va\u0308a\u0308rtus umbes kahekordistunud juba. Oleks nad Funderbeami kaudu to\u0303stnud ja nad seal ja\u0308relturul kaubeldavad oleks kindlasti rohkem vo\u0303tnud neid."}, {"text_idx": "#000010", "text": "Kuu uustulnuk minu portfellis on kindlasti Funderbeami platvormilt juurde vo\u0303etud Frank, kes aitab va\u0308ikese ja keskmise suurusega ettevo\u0303tetel veebis vo\u0303imalikult optimaalselt enda sihtru\u0308hmani jo\u0303uda. U\u0308ks tuttav Estbani liige, kes teab alustavatesse ettevo\u0303tetesse investeerimisest oluliselt rohkem kui mina teadis ra\u0308a\u0308kida, et neil on va\u0308ga asjalik tiim. Positiivseid aspekte nende puhul on palju: nad lahendavad ettevo\u0303tete jaoks va\u0308gagi reaalset probleemi, turg on va\u0308ga suur, ku\u0308mnetes miljardites, nad julgesid kohe minna suurtele turgudele mitte ei ja\u0308a\u0308nud Eestisse vo\u0303i Baltikumisse pikemaks vegeteerima ja senise lu\u0308hikese tegevusajaloo pealt julgeks juba arvata, et nad oskavad skaleerida ku\u0308ll ja tulusid to\u0303sta. Nii saigi positsiooni oluliselt suurendatud. Va\u0308hem kui pool aastat tagasi rahastusvoorus sisenenud investorid on praeguseks oma investeeringu peaaegu kolmekordistanud. Ise vo\u0303tsin tol hetkel ainult \u20ac350 eest, praeguseks olen tokenite arvu oluliselt kasvatanud ja\u0308relturul, 4460 peale ehk kokku ligi \u20ac11 000 eest. Nende Funderbeami profiil ja seal nad panevad igakuiselt u\u0308les ka uuendusi oma tegevustest ja tulemustest, mis on va\u0308ga positiivne na\u0308he u\u0308leu\u0308ldiselt Funderbeamis. Hoiatuse poole pealt aga kindlasti on tegu veel va\u0308ga varases staadiumis ettevo\u0303ttega ja see Estbani liige ise neisse ei investeerinud, kuna tema arvates ei pruugi u\u0308hisrahastusvooru investorite huvid ja\u0308rgmistes rahastusvoorudes va\u0308ga ha\u0308sti kaitstud olla. Frankil kindlasti on vaja veel raha to\u0303sta ja seda nad plaanivad ka. Eks ole na\u0308ha."}, {"text_idx": "#000011", "text": "Coinid on minu uks paralleelmaailma, kus investeerimise po\u0303hito\u0303ed ei kehti, alla 50% kuutootlus on no\u0303rkadele ja kus inimesed ootavad DAS PUMPa, mis mingi mu\u0308ndi ja\u0308lle orbiidile viskaks. Ilma igasuguse kasutuseta ja perspektiivita coinid viskavad lihtsalt mo\u0303ne libauudise vo\u0303i foorumipostituse peale ehk ilma reaalse po\u0303hjuseta vahest mo\u0303nisada % u\u0308les, et peagi alla tulla. Vana hea pump and dump. U\u0308hteaaegu nii naljakas kui ka kurb on vaadata, kuidas ta\u0308iesti investeerimiskauged inimesed on pa\u0308ris suure osa oma netova\u0308a\u0308rtusest coinide alla pannud ja siis rahustite all ja\u0308lgivad nende igapa\u0308evaseid to\u0303mblemisi. Ega nad mo\u0303istlikku soovitust kuulda ka ei vo\u0303ta, sest 10% aastas on lumme kusta, o\u0303iged mehed teevad ikka 100% kuus! O\u0303ige coinimehe jaoks on ka bitcoin ise sama turvaline ja igav kui pangadeposiit, tuleb ikka midagi a\u0308kilisemat na\u0308ppida ja kui krahhima hakkab, siis vo\u0303ib bitcoini a\u0308ra po\u0303geneda. Igatahes, mul ka\u0308is korra juba $3900 deposiidist $9300 juures a\u0308ra, siis krahhis alla $6k ja kui oli tagasi $7200 kanti to\u0303usnud, vo\u0303tsin veerandi va\u0308lja umbes \u20ac1700. Ei taha suurelt seda jama na\u0308ppida. Nagu u\u0308ks minust valdkonda palju paremini tundev inimene u\u0308tles, to\u0303ena\u0308oliselt pole tulevikus laiemalt kasutusele vo\u0303etavat coini veel olemaski. Praegu lihtsalt so\u0303idan mulliga kaasa, aga igaks juhuks vo\u0303tan veidi laualt a\u0308ra juba."}, {"text_idx": "#000012", "text": "Investeerimisfestivalil 14.-16. juuli Kallaste talus olen ra\u0308a\u0308kimas teenistuse to\u0303stmise olulisusest investeerimisel ja startupidesse investeerimisest. Kui on huvi neil vo\u0303i muudel teemadel arutada, siis tule kohale ja astu ligi."}, {"text_idx": "#000013", "text": "Taas sisukas ja muutusterohke kuu portfellis. Natuke ku\u0308ll osaluspo\u0303hise u\u0308hisrahastuse suunas kaldu hetkel, aga olen valmis suurema tootluse nimel suuremat riski vo\u0303tma ja und see mul ei sega. Mo\u0303nusalt intellektuaalselt huvitav ka proovida kurvist ees pu\u0308sida ja suuremat tootlust sellega saada. Seni on o\u0303nnestunud. O\u0303ige pea tuleb algab Ampleriga kauplemine ja see on siis esimene suurem proovikivi, kas uus kurss ka o\u0303ige on. Po\u0308idlad on peos. Loodetavasti lugejatel ka investeerimine edeneb ja nautige siis suve ka."}, {"text_idx": "#000014", "text": "Madise juuli-august 2023 kokkuvo\u0303te (9)"}, {"text_idx": "#000015", "text": "Madise juuni 2023 kokkuvo\u0303te (37)"}, {"text_idx": "#000016", "text": "Madise mai 2023 kokkuvo\u0303te (32)"}, {"text_idx": "#000020", "text": "Va\u0308ga huvitav ja teistest Eesti blogijatest erinev la\u0308henemine \u2013 mo\u0303tlen siin just tegevust startuppidega. Kas Sul on mingi kindel po\u0303himo\u0303te ka, miks osa aktsiaportfelli ettevo\u0303tte alla viinud oled?"}, {"text_idx": "#000021", "text": "Plaan ja\u0308rjest suuremat osa viia OU\u0308 alla to\u0303esti, kuna maksude mo\u0303ttes tasub eraisiku all hoida ainult dividendiaktsiaid. Startupid ja u\u0308hisrahastus on sisuliselt kohustuslik OU\u0308 alt investeerida, kuna kaotusi maha kanda ei saa eraisikuna ega investeerimiskonto alt neisse investeerida.\nBtw, Ampleriga kauplemine on laivis! Hetkeseisuga 25% up! "}, {"text_idx": "#000022", "text": "Plaan ja\u0308rjest suuremat osa viia OU\u0308 alla to\u0303esti, kuna maksude mo\u0303ttes tasub eraisiku all hoida ainult dividendiaktsiaid. Startupid ja u\u0308hisrahastus on sisuliselt kohustuslik OU\u0308 alt investeerida, kuna kaotusi maha kanda ei saa eraisikuna ega investeerimiskonto alt neisse investeerida."}, {"text_idx": "#000025", "text": "Vo\u0303imalik, eks ole na\u0308ha kuhu ta la\u0308heb. U\u0308ldiselt heal ajal kasiinode ka\u0308ive kasvab oluliselt kiiremini kui jo\u0303ukus ja halval ajal langeb oluliselt kiiremini, pa\u0308ris tsu\u0308kliline valdkond. Ei taha hetkel riskida niivo\u0303rd tsu\u0308klilise teemaga, SAB ka ku\u0308llaltki samma kanti, sellist Baltikumi hea aja instrumenti mul portus on juba. La\u0308ti liiga ko\u0303rge osa kasumitest on samuti muret tekitav, riigiriskid suured ja mujal nad sellist rahalehma pole seni leidnud, mujal kasumlikkus madal. Sain mu\u0308u\u0308dud kusagil 1.84 juurest, nii et seni on otsus siiski o\u0303ige olnud. Kaalusin ku\u0308ll 1,7 all tagasi ostmist, aga vaba raha liigselt polnud."}, {"text_idx": "#000026", "text": "Keegi ehk viitsib seletada, mis eelis on LHV investeerimiskontol? Mis vo\u0303iks olla plussid,miinused vo\u0303rreldes seb vo\u0303i swedbankiga vo\u0303rreldes?\nMa ise tegin investeerimis-ja va\u0308a\u0308rtpaberikonto oma kodupanka SEB, mulle tundub, et oma tavapa\u0308rase arvelduskonto ja SEB investeerimiskontode vahel raha liigutada on lihtsam ja hoiab aega kokku. (Saab paari klikiga kanda raha ivesteerimiskontole, tavpa\u0308raseid makse makstes saab sealses keskkonnas ka pilku peal hoida investeeringutel jne). Ma ei tea kas kodupanga kaudu investeerimine on parem vo\u0303i mitte kui teha seda LHV kaudu aga jah nagu ma u\u0308tlesin, tundub, et see on lihtsam ja hoiab aega kokku? Ja noh lihtsus/arusaadavus ja aeg on enamasti va\u0308ga oluline."}, {"text_idx": "#000027", "text": "Po\u0303hiline pluss LHV investeerimiskontol on Balti aktsiate tasuta hoidmine, hooldustasusid pole. Hinnavo\u0303rdlused leiad nt siit: \nTehinguhinnad on pankades ku\u0308llaltki sarnased, osad on Swedis odavamadki. Minu jaoks on argument ka see, et LHV on Eesti kapitalil po\u0303hinev, hea meelega maksan pigem Eesti aktsiona\u0308ridele kui rootslastele. Ise oman ka LHV aktsiaid."}, {"text_idx": "#000028", "text": "Po\u0303hiline pluss LHV investeerimiskontol on Balti aktsiate tasuta hoidmine, hooldustasusid pole. Hinnavo\u0303rdlused leiad nt siit: "}, {"text_idx": "#000029", "text": "Tehinguhinnad on pankades ku\u0308llaltki sarnased, osad on Swedis odavamadki. Minu jaoks on argument ka see, et LHV on Eesti kapitalil po\u0303hinev, hea meelega maksan pigem Eesti aktsiona\u0308ridele kui rootslastele. Ise oman ka LHV aktsiaid."}, {"text_idx": "#000030", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]